- Har vinnersjanser på halvparten av Tour-etappene
Nordmannen imponerte voldsomt da han parkerte supertalentet Peter Sagan og vant gårsdagens etappe i Sveits rundt. Det gir selvtillit foran Tour de France om drøyt to uker. Der er Kristoff spurthåpet til det russiske Katusja-laget. - Målet er å vinne en etappe. Det er mulig, for mange av dem jeg slo i dag har vunnet etapper i Tour de France, sier Kristoff til VG.25-åringen har sin styrke i spurten, men besitter også klassikeregenskaper som gjør at han tåler mindre stigninger. Det gjør at han får mange muligheter i Frankrike denne sommeren. Johan Kaggestad har analysert årets løype i boken «Røff guide til Tour de France 2013». Han trekker frem hele åtte etapper der Kristoff bør ha gode sjanser. I tillegg mener han ytterliggere tre etapper kan passe nordmannen - dersom alt klaffer. - Men dette er Alexanders første Tour de France, og det er noe helt annet enn å sykle Giro d'Italia. Det går veldig mye fortere, advarer Kaggestad. På belgisk TV snakket man i går om «Den nye Hushovd». Kristoff gamle sjef i Joker Merida, Gino van Oudenhove, forstår sammenlikningen.Han tror Kristoff kan være en utfordrer til den grønne poengtrøya dersom han vinner en halvhard etappe, og får mange topp fem-plasseringer på de flate etappene i sommer.Han utelukker likevel ingenting: - Man vet aldri. Kanskje jeg blir med på mellomspurtene de første dagene. Men dersom jeg ligger 20 poeng bak, vil jeg nok fokusere annerledes. Johan Kaggestad advarer imidlertid mot å drømme om grønn poengtrøye: - Hadde jeg vært Alexander, ville jeg plukket ut fire-fem etapper der jeg gikk for seier, og så gjort jobben som hjelperytter. - Jeg tror ikke Alexander er en reell utfordrer til grønn trøye. Til det er Sagan altfor god. Kristoff har utvidet repertoaret sitt, men Sagan sitt er fortsatt mye større. Alexander må også bruke krefter på kapteinen sin, Joaquin Rodriguez, sier Kaggestad. PS! Katusja-laget kjører for Rodriguez i sammendraget i Tour de France. Dermed må Kristoff belage seg på liten hjelp når han skal spurte for seier.
Her viser Alexander Kristoff (25) hvorfor Johan Kaggestad gir ham vinnersjanser i opp mot halvparten av etappene i årets Tour de France.